stanford-oval/wikipedia huggingface dataset:
Ja Oscarin saa…
Vastaanotto > Palkinnot ja ehdokkuudet

| Palkinto | Kategoria | Ehdokas | Tulos | Lähde |
| --- | --- | --- | --- | --- |
| Critics’ Choice | Paras komediaelokuva | — | Ehdokkuus |  |
| Critics’ Choice | Paras naissivuosa | Catherine O’Hara | Ehdokkuus |  |
| Independent Spirit | Paras naispääosa | Catherine O’Hara | Ehdokkuus |  |
| Kansas City Film Critics Association | Paras naissivuosa | Catherine O’Hara | Voitto |  |
| National Board of Review | Paras naissivuosa | Catherine O’Hara | Voitto |  |
| New York Film Critics Online | Paras naissivuosa | Catherine O’Hara | Voitto |  |
| New York Film Critics Circle | Paras naissivuosa | Catherine O’Hara | Ehdokkuus |  |
Aiheesta muualla

Virallinen sivusto (englanniksi)
Keltinmäen kirkko

| Keltinmäen kirkko |
| --- | --- |
 Keltinmäen kirkko
Sijainti:  Keltinmäentie 10, Jyväskylä
Koordinaatit:  62°13′40″N, 025°40′57″E
Seurakunta:  Jyväskylän seurakunta
Rakentamisvuosi:  1992
Suunnittelija:  Olavi Noronen
Materiaali:  kivi
Tyylisuunta:  postmodernismi
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Keltinmäen kirkko on Jyväskylässä Keltinmäen kaupunginosan Keltinkeskuksessa sijaitseva, vuonna 1992 valmistunut evankelis-luterilainen kirkko. Sen on suunnitellut jyväskyläläinen arkkitehti Olavi Noronen.
Keltinmäen kirkossa on Tuomen Urkurakentamon 15-äänikertaiset urut. Ne otettiin käyttöön kesällä vuonna 1993.
Uskonnollinen symboliikka arkkitehtuurissa

Yksi teema kirkon arkkitehtuurissa on valo. Se näkyy muun muassa kirkon pyöreässä lasialttarissa, jolle laskeutuu ylhäältä voimakas valo. Lisäksi valoa kuvastavat lattiaan piirretyt liekit, kattorakenteen sädemäiset muodot ja pihan kiveys.
Uskonnollinen symboliikka näkyy myös kirkon ulko-ovia ympäröivästä mosaiikkityöstä. Sen on sanottu kuvaavan kirkkoon tulevia särkyneitä ja rikkinäisiä ihmisiä.
Kirkkotekstiilit ja -taide

Kirkon tekstiilit on suunnitellut Eija Arminen. Alttaritaideteoksen, jonka nimi on Kuolleiden ylösnousemus, on tehnyt Penni Rainio.
Kirkossa on myös Raamatun tie -lyijylasiteos, jonka on tehnyt taiteilija Andrij Stasevskij vuonna 2005.
Aiheesta muualla

Jyväskylän seurakunta - Keltinmäen kirkko (Arkistoitu – Internet Archive)
Kielletty ikkuna

| Kielletty ikkuna> Look in Any Window |
| --- | --- |

Ohjaaja:  William Alland
Käsikirjoittaja:  Laurence E. Mascott
Pääosat:  Paul Anka
Valmistustiedot
Valmistusmaa:  Yhdysvallat
Levittäjä:  Allied Artists
Ensi-ilta:  1961
Kesto:  87 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kielletty ikkuna (engl. Look in Any Window) on mustavalkoinen yhdysvaltalainen elokuva vuodelta 1961. Sen pääosassa nähtiin Paul Anka nuorena. Hän esittää Craigia, jonka isä on itsesäälissä kieriskelevä juoppo, joka jää työttömäksi, ja äiti kyllästynyt nykyiseen elämäänsä. Craig kiertelee öisin ja yrittää kurkkia sisään naapurien ikkunoista.
Aiheesta muualla

Kielletty ikkuna Internet Movie Databasessa (englanniksi)
Koneen hissitorni

Koneen hissitorni Hyvinkäällä.
Koneen hissitorni on Kone Oyj:n hissien testaukseen rakennuttama hissitorni Hyvinkäällä, Uudellamaalla. Se valmistui vuonna 1976 Hiiltomon teollisuusalueelle ja sen korkeus on 68 metriä tai 72 metriä lähteestä riippuen. Hissitorni kuuluu Hyvinkään tärkeimpiin maamerkkeihin ja se näkyy selvästi muun muassa Hyvinkään ohittavalta valtatie 3:lta. Tornin juurella sijaitsevat Koneen Hyvinkään tehtaat ja Konecranesin Hyvinkään toimipiste.
Hissitorni on välillä valaistu eri värein, esimerkiksi siniseksi. Sitä käytetään erilaisten hissimekanismien testaamiseen; vuonna 2014 siellä testattiin muun muassa hiilikuituköyttä.
Kerbal Space Program 2

| Kerbal Space Program 2 |
| --- | --- |

Kehittäjä:  Intercept Games
Julkaisija:  Private Division
Jakelija:  Steam
Pelimoottori:  Unity
Julkaistu:  2023
Lajityyppi:  simulaatiopeli
Pelimuoto:  yksinpeli ja moninpeli
Alusta:  Microsoft Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
Kerbal Space Program 2 on Intercept Gamesin kehittämä ja Private Divisionin julkaisema simulaatiopeli, joka on julkaistu ennakkojulkaisuna 24. helmikuuta 2023. Peli on julkaistu Microsoft Windowsille ja konsolijulkaisuja on lykätty ilman tietoa julkaisupäivästä.
Peli on jatko-osa Squadin julkaisemalle Kerbal Space Programille. Molemmat ovat hiekkalaatikkopelejä, joissa tarkoituksena on suunnitella erilaisia avaruusaluksia ja lentokoneita.
Pelaaminen

Pelissä voi edellisen osan tapaan rakentaa avaruusaluksia ja lentokoneita. Uutuutena peliin tulevat muun muassa siirtokunnat eri planeetoilla, tähtienvälinen matkailu ja kauan odotettu monipelimuoto.
Kehitys

Pelin traileri julkaistiin Gamescom-videopelitapahtumassa 19. elokuuta 2019. Peli tuli suurena yllätyksenä, koska mitään tietoja jatko-osan kehityksestä ei ollut annettu. Pelin julkaisu viivästyi yli vuodella koronaviruspandemian takia.
Peli julkaistiin ennakkojulkaisuna helmikuussa 2023, mutta palautteen mukaan se julkaistiin liian aikaisin johtuen puuttuvista ominaisuuksista.
Kevyesti päällystetty paperi

Kevyesti päällystetty paperi (engl. light weight coated paper; LWC) tarkoittaa puupitoista paperilaatua. Se eroaa SC-paperista siinä, että LWC-paperi on laadukkaampaa, vaaleampaa ja kiiltävämpää. LWC-paperia käytetään muun muassa lehdissä ja suoramainontatuotteissa. LWC-paperia korkeampitasoinen laatu on MWC-paperi, joka on keskiraskaasti päällystettyä.
Kevyin supersymmetrinen hiukkanen

Jos tämä hiukkanen on olemassa, sen saattaisi nähdä Cernin hiukkasfysiikan tutkimuskeskuksessa.
Kevyin supersymmetrinen hiukkanen on geneerinen erityisnimitys hypoteettiselle hiukkaselle supersymmetrisissä teorioissa. Useimmiten hiukkaseen viitataan nimityksellä LSP (Lightest Supersymmetric Particle).
Nimensä mukaisesti LSP on kevyin supersymmetristen teorioiden ennustama hiukkanen. LSP saattaa muodostaa suurimman osan galakseissa havaitusta pimeän aineen massasta. Useimmissa supersymmetrisissä malleissa kevein supersymmetrinen hiukkanen on neutraliino, joka on sekoitus Z-bosonin, fotonin ja neutraalin Higgsin bosonin superpartnereista (zino, fotiino ja kaksi higgsiinoa).[lähde? ]
Kemp

Kemp voi tarkoittaa seuraavia:
Sukunimi

Brian Kemp (s. 1963), yhdysvaltalainen liikemies, republikaanipoliitikko ja kuvernööri
Emily Kemp (s. 1992), kanadalainen suunnistaja
Gene Kemp (1926–2015), brittiläinen Carnegie-mitalin saanut kirjailija
Jack Kemp (1935–2009) yhdysvaltalainen poliitikko ja jalkapalloilija
Jennifer Kemp (s. 1955), yhdysvaltalainen uimari ja olympiavoittaja
Johan Kemp (1881–1941), suomalainen voimistelija ja keihäänheittäjä
John Kemp (1380–1454), englantilainen lordikansleri, Canterburyn arkkipiispa ja kardinaali
John Urho Kemp (1942–2010), amerikansuomalainen outsider-taiteilija ja "metafyysinen tutkija"
Júlíus Kemp (s. 1967), islantilainen elokuvaohjaaja
Leroy Kemp (s. 1956), yhdysvaltalainen vapaapainija
Lindsay Kemp (1948–2018), brittiläinen miimikko, tanssija ja koreografi
Mark Kemp (s. 1960), yhdysvaltalainen musiikkitoimittaja
Martine Kemp (s. 1994), luxemburgilainen poliitikko ja europarlamentaarikko
Peter Kemp (1878–1965), brittiläinen vesipalloilija ja uimari
Ross Kemp (s. 1964), brittiläinen näyttelijä ja toimittaja
Shawn Kemp (s. 1969), yhdysvaltalainen koripalloilija
Troy Kemp (s. 1966), bahamalainen korkeushyppääjä
Muita

Passionate Kemp (s. 2001), suomalainen ravuri
Kemp, Millencolinin kappale
Keskimmäinen Polvijärvi

| Keskimmäinen Polvijärvi |
| --- | --- |
Valtiot:  Suomi 
Paikkakunta:  Kontiolahti, Liperi
Koordinaatit:  62°40′47″N, 29°36′48″E
Järvinumero:  04.810.1.005
Mittaustietoja
Pinnankorkeus:  101,2 m 
Rantaviiva:  6,955 km 
Pinta-ala:  0,63 km² 
Tilavuus:  0,0049 km³ 
Keskisyvyys:  7,7 m 
Suurin syvyys:  22,8 m 
 fiKeskimmäinen Polvijärvi 
Keskimmäinen Polvijärvi eli Pitkä Polvijärvi on järvi Liperin ja Kontiolahden rajalla Pohjois-Karjalassa. Se sijaitsee Höytiäisen valuma-alueen eteläkolkassa. Keskimmäisen Polvijärven pinta-ala on 63 hehtaaria. Etäisyys Joensuun keskustasta on kymmenisen kilometriä luoteeseen. Joensuun lentoasema sijaitsee aivan Keskimmäisen Polvijärven eteläpuolella.
Maantiede

Keskimmäinen Polvijärvi sijaitsee valtaosin Liperissä, itäinen osa sijaitsee Kontiolahden alueella. Noin seitsemän hehtaarin laajuinen Hupenevan vesialue on kuroutunut lähes erilleen pääaltaasta. Hupenevan edustalla sijaitsee vähäinen saari. Keskimmäisen Polvijärven syvin kohta, 23 metriä, sijaitsee pääaltaan eteläosassa. Pääaltaan keskiosassa on 21 metriä syvä kohta ja Hupenevan kaakkoisosassa on 18 metriä syvä kohta.
Keskimmäisen Polvijärven länsipuolella sijaitsee Iso Polvijärvi, joka on samantasoinen Keskimmäisen Polvijärven kanssa. Järviä yhdistää kapea vesiväylä, josta Ison Polvijärven vedet virtaavat Keskimmäiseen Polvijärveen ja edelleen itään Höytiäisen kanavaan. Pieni Polvijärvi (101,5 metriä mpy) sijaitsee Hupenevan lahden luoteispuolella.
Keskimmäisen Polvijärven rannoilla on pientaloja varsin taajaan. Partalanvaara järven itärannalla kohoaa noin 50 metriä järven pintaa korkeammalle. Keskimmäisen Polvijärven ekologinen tila on erinomainen; vesitilavuus on 4 884 000 kuutiometriä.
Keskimmäinen Polvijärvi (04.810.1.005) kuuluu Höytiäisen kanavan alueeseen (04.81), joka on toisen jakovaiheen vesistö Vuoksen vesistössä (04). Ensimmäinen jakovaihe on Höytiäisen valuma-alue (04.8). Keskimmäinen Polvijärvi on Höytiäisen kanavan alueen laajin vakavesi Ison Polvijärven jälkeen; Höytiäisen ja Pyhäselän välissä sijaitsevaan Höytiäisen kanavan alueeseen kuuluu yksitoista vähintään hehtaarin laajuista vakavettä.
Karvaorvokki

| Karvaorvokki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malpighiales
Heimo::  Orvokkikasvit Violaceae
Suku::  Orvokit Viola
Laji::  hirta
Kaksiosainen nimi
 Viola hirta  L. 
Katso myös
   Karvaorvokki Wikispeciesissä   Karvaorvokki Commonsissa 
Infobox OKNimi-testi OK: 
Karvaorvokki (Viola hirta) on orvokkikasvien (Violaceae) heimoon, orvokkien (Viola) sukuun kuuluva kasvilaji. Karvaorvokki muistuttaa mäkiorvokkia (Viola collina) sekä tuoksuorvokkia (Viola odorata), mutta sen voi erottaa mäkiorvokista lehtien ulkonäön ja tuoksuorvokista kukkien ulkonäön sekä rönsyjen perusteella. Karvaorvokki voi risteytyä mäkiorvokin, tuoksuorvokin tai hopeaorvokin kanssa.
Karvaorvokki on monivuotinen ruohovartinen orvokkilaji, joka ei muodosta rönsyjä. Karvaorvokin lehdet kasvavat suoraan juurakosta muodostaen lehtiruusukkeen varren tyvelle. Lehdet ovat ruodillisia ja muodoltaan herttamaisia. Sekä lehtiruodit että lehtilavat ovat pehmeäkarvaisia. Lehtien korvakkeet ovat melko pieniä ja hammaslaitaisia. Kukat kehittyvät suoraan juurakosta kasvavien varsien päihin. Kukkaperissä on kaksi pientä verholehteä. Kukat ovat melko suuria, vaaleansinivioletteja ja lähes täysin tuoksuttomia. Kukissa on kaksi ylöspäin suuntautunutta ja kolme alaspäin suuntautunutta terälehteä sekä violetti kannus. Karvaorvokki kukkii huhti–toukokuussa. Karvaorvokin hedelmät ovat pyöreitä sekä karvaisia ja sijaitsevat alaspäin kaartuvan varsien päissä.
Karvaorvokki kasvaa metsissä ja mäillä kuivilla kalkkivaikutteisilla kasvupaikoilla. Suomessa karvaorvokkia on tavattu lähinnä vain Varsinais-Suomesta ja Uudeltamaalta. Ruotsissa karvaorvokki on paikoitellen melko tavallinen maan eteläosissa.
Aiheesta muualla

Laji.fi: Karvaorvokki (Viola hirta)
Pohjolan kasvien pauloissa: Viola hirta - karvaorvokki
Flora of China: Viola hirta (englanniksi)
Kingsville

Kingsville on ainakin seuraavien paikkojen nimi:
Kingsville, Kanadan Ontario
Kingsville, Yhdysvaltojen Missouri
Kingsville, Yhdysvaltojen Ohio
Kingsville, Yhdysvaltojen Texas
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kingsville”, voi hakea sivunnimihaulla, laajalla sivunnimihaulla tai tekstihaulla.
Iwrestledabearonce

| iwrestledabearonce |
| --- | --- |
 Iwrestledabearonce Las Vegasissa elokuussa 2011.
Tiedot
Toiminnassa:  2007–2016
Tyylilaji:  avant-garde metal, metalcore
Kotipaikka:   Shreveport, Louisiana
Laulukieli:  englanti
Jäsenet:  Krysta Cameron, laulu   Steven Bradley, kitarat, sämpläys   John Ganey, kitara, sämpläys   Mikey Montgomery, rummut, taustalaulu   Mike "Rickshaw" Martin, basso  
Entiset jäsenet:  Brian Dozier, basso (2007–2008)  Ryan Pearson, rummut (2007–2008)  Dave Branch, basso (2008–2009)  Mim Cameron, kitarat (2008–2009)  Daniel Andrews, sämpläys (2007–2009) 
Levy-yhtiö:  Century Media  
Aiheesta muualla
www.iwrestledabearonce.com
Infobox OKNimi-testi OK: 
iwrestledabearonce oli yhdysvaltalainen avant-garde metalia soittava yhtye, joka oli aktiivinen 2007–2016.
Diskografia > Studioalbumit

It's All Happening (2009)
Ruining it for Everybody (2011)
Late for Nothing (2013)
Hail Mary (2015)
Diskografia > EP:t

Iwrestledabearonce EP (2007)
Diskografia > Remixalbumit

It's All Remixed (2010)
It's All Dubstep (2010)
Diskografia > Singlet

Ulrich Firelord: Breaker of Mountains (2007)
Tastes Like Kevin Bacon (2008)
You Ain't No Family (2009)
Karate Nipples (2011)
Next Visible Delicious (2011)
You Know That Ain't Them Dogs' Real Voices (2011)
Firebees (2014)
Gift of Death (2015)
Jäsenet > Nykyiset jäsenet

Courtney LaPlante – laulu
Steven Bradley – kitarat, sämpläys
John Ganey – kitarat, sämpläys
Mikey Montgomery – rummut, taustalaulu
Mike "Rickshaw" Martin – basso
Jäsenet > Entiset jäsenet

Krysta Cameron - laulu (2007–2012)
Brian Dozier – basso (2007–2008)
Ryan Pearson – rummut (2007–2008)
Dave Branch – basso (2008–2009)
Mim Cameron – kitarat (2008–2009)
Daniel Andrews – sämpläys (2007–2009)
Ja aurinko nousee (elokuva)

| Ja aurinko nousee> The Sun Also Rises |
| --- | --- |

Ohjaaja:  Henry King
Käsikirjoittaja:  Peter Viertel
Perustuu:  Ernest Hemingwayn romaaniin Ja aurinko nousee (1926)
Tuottaja:  Darryl F. Zanuck
Säveltäjä:  Hugo Friedhofer
Kuvaaja:  Leo Tover
Leikkaaja:  William Mace
Pääosat:  Tyrone Power Ava Gardner Mel Ferrer Errol Flynn
Valmistustiedot
Valmistusmaa:   Yhdysvallat
Tuotantoyhtiö:  20th Century Fox
Levittäjä:  20th Century Studios Netflix
Ensi-ilta:   23. elokuuta 1957  15. marraskuuta 1957
Kesto:  130 minuuttia
Alkuperäiskieli:  englanti (myös espanja ja ranska)
Aiheesta muualla
IMDb 
Elonet
AllMovie
Infobox OKNimi-testi OK: 
Ja aurinko nousee (engl. The Sun Also Rises; myös Ernest Hemingway’s The Sun Also Rises) on vuonna 1957 ensi-iltansa saanut Henry Kingin ohjaama yhdysvaltalainen psykologinen draamaelokuva, jonka pääosissa ovat Tyrone Power, Ava Gardner, Mel Ferrer ja Errol Flynn.
Ja aurinko nousee perustuu Ernest Hemingwayn samannimiseen romaaniin Ja aurinko nousee (1926), jonka pohjalta Peter Viertel laati elokuvan käsikirjoituksen. Elokuvan tuottajana toimi Darryl F. Zanuck ja tuotanto- ja levittäjäyhtiönä 20th Century Fox.
Juoni

Ja aurinko nousee kertoo pettyneistä amerikkalaisista maastamuuttaneista kirjoittajista, jotka elävät irstasta ja hedonistista elämäntapaa 1920-luvun Ranskassa ja Espanjassa.
Näyttelijät

| 0 | 1 | 2 |
| --- | --- | --- |
|  Tyrone Power  | … |  Jake Barnes   |
|  Ava Gardner  | … |  lady Brett Ashley   |
|  Mel Ferrer  | … |  Robert Cohn   |
|  Errol Flynn  | … |  Mike Campbell   |
|  Eddie Albert  | … |  Bill Gorton   |
|  Gregory Ratoff  | … |  kreivi Mippipopolous   |
|  Juliette Gréco  | … |  Georgette Aubin   |
|  Marcel Dalio  | … |  Zizi   |
|  Henry Daniell  | … |  armeijan lääkäri   |
|  Bob Cunningham  | … |  Harris   |
|  Danik Patisson  | … |  Marie   |
|  Robert Evans  | … |  Pedro Romero   |
Tausta ja tuotanto

Ann Harding ja Constance Bennett yrittivät saada Ja aurinko nousee -romaanin filmatisoiduksi 1930- ja 1940-luvuilla saamatta kuitenkaan studioiden kiinnostusta. Ohjaaja Howard Hawks osti romaanin elokuvaoikeudet vuonna 1949 ja yritti saada Ann Hardingia, Montgomery Cliftia ja Margaret Sheridania elokuvan rooleihin, mutta elokuvaa ei koskaan tehty. Lopulta Hawks myi romaanin elokuvaoikeudet tuottaja Darryl F. Zanuckille vuonna 1955.
Ja aurinko nousee kuvattiin CinemaScope-elokuvausmenetelmällä Ranskassa, Espanjassa ja Meksikossa 3,5 miljoonan dollarin budjetilla. Elokuvan kuvauspaikkoina olivat Ranskassa Pariisi ja Biarritz, Espanjassa Pamplona ja Meksikossa México ja Morelia. Härkätaistelut kuvattiin Pamplonassa. Vaikka Hemingwayn romaani määrittelee ajakseen 1920-luvun puolivälin, elokuvasovitus asettaa tarinan ajaksi vuoden 1922.
Tuottaja Darryl F. Zanuck palkkasi Robert Evans -nimisen tulokkaan härkätaistelija Pedro Romeron rooliin vastoin Ava Gardnerin, Tyrone Powerin ja Ernest Hemingwayn tahtoa. Zanuck piti Evansin kaikesta huolimatta elokuvassa, ja Evans käytti Zanuckin vastausta vastustaneille työryhmän jäsenille elämäkertansa The Kid Stays in the Picture (1994) nimenä.
Julkaisu ja vastaanotto

Ja aurinko nousee sai Yhdysvaltain ensi-iltansa New Yorkissa 23. elokuuta 1957 ja Suomen 15. marraskuuta 1957. Elokuva tuotti Yhdysvaltain alkuperäisen teatterilevityksen aikana 3 815 000 dollaria. Ja aurinko nousee sai kriitikoilta kielteisen vastaanoton, koska he pitivät elokuvaa hitaasti etenevänä ja näyttelijöitä liian vanhoina alkuperäisen romaanin henkilöhahmoihin. Kriitikot sen sijaan ylistivät Errol Flynnin roolisuoritusta alkoholistina, ja Flynn Ja aurinko nousee -elokuvan jälkeen näyttelikin erityisesti alkoholistirooleja. Flynnille haluttiin antaa Oscar-ehdokkuus parhaasta miespääosasta, mutta hän ei päässyt ehdokaslistaan.
Ja aurinko nousee julkaistiin ensimmäisen kerran DVD:nä Yhdysvalloissa 28. elokuuta vuonna 2006. Ja aurinko nousee -romaanista on tehty myös vuonna 1984 minisarja Ja aurinko nousee, jonka ohjasi James Goldstone.
Aiheesta muualla

Ja aurinko nousee Internet Movie Databasessa (englanniksi)
Ja aurinko nousee Elonet.
Ja aurinko nousee AllMoviessa. (englanniksi)
Ja aurinko nousee TCM Movie Databasessa (englanniksi)
Kingsway International Christian Centre

| Kingsway International Christian Centre |
| --- | --- |
 Seurakunnan entiset tilat Waterden Lanella.
Suuntautuminen:  helluntaiherätys
Kirkkokunta:  karismaattinen liike
Perustettu:  1992
Pastori:  Matthew Ashimolowo
Pääkirkko:  Lontoo, Yhdistynyt kuningaskunta 
Jäseniä:  n. 5 500 / vko
Aiheesta muualla
Sivusto
Infobox OKNimi-testi OK: 
Kingsway International Christian Centre (KICC) on kristillinen seurakunta, joka sijaitsee Lontoossa Yhdistyneessä kuningaskunnassa. Seurakunnalla on yhteensä yli 5 500 viikoittaista kävijää. Seurakunta edustaa helluntaiherätystä. Seurakunnalla on ollut vuodesta 2014 KICC Prayer City -rakennus Chathamin kaupungissa. Seurakunnan perustaja ja johtavat pastori on Matthew Ashimolowo. Seurakunta on perustettu vuonna 1992.
Katharina Szelinski-Singer

Katharina Szelinski-Singer vuonna 2007.
"Kleiner Balanceakt" – Szelinski-Singerin pronssiveistos vuodelta 1974
Katharina Szelinski-Singer (24. toukokuuta 1918 – 20. joulukuuta 2010 Berliini) oli saksalainen kuvanveistäjä. Hän syntyi lähellä Šilutėa ja asui vuodesta 1945 Berliinissä. Hän opiskeli Universität der Künste Berlinissä.
Khalkodon

Khalkodon (m.kreik. Χαλκώδων, Khalkōdōn, lat. Chalcodon) oli kreikkalaisessa mytologiassa Abanteen kuningas, Elefenorin isä ja Alkyonen puoliso.
Khalkodon taisteli ateenalaisia vastaan. Hänet surmasi Amfitryon Thebassa. Toisen tradition mukaan Khalkodon auttoi Heraklesta hyökkäyksessä Elistä vastaan ja sai surmansa taistelussa.
Kingston upon Thames

| Kingston upon Thames |
| --- | --- |
 Kingston upon Thamesin sijainti Lontoossa.
Kaupunki:  Lontoo
Muodollinen kreivikunta:  Suur-Lontoo
Koordinaatit:  51°24′29″N, 0°18′18″W
Pinta-ala:  37,2612 km2
Väkiluku:  175 470  (2018)
Lähialueet:  Richmond upon Thames, Wandsworth, Merton, Sutton, Epsom and Ewell, Mole Valley, Elmbridge
 fiKingston upon Thames 
Kingston upon Thames (Royal Borough of Kingston upon Thames) on yksi Lontoon 32:sta kaupunkipiiristä ja sijaitsee kaupunkialueen lounaisosassa. Sen pinta-ala on 37 neliökilometriä, ja siellä asui vuonna 2017 noin 175 000 ihmistä.
Se on ollut alkujaan tärkeä pikkukaupunki Lontoon lounaispuolella; monet anglosaksien kuninkaat Edvard Vanhemmasta Ethelred Neuvottomaan on kruunattu Kingstonissa ensimmäisen vuosituhannen lopussa, ja kruunajaiskivi on siellä edelleen näytteillä.
Vuosisatojen kuluessa Suur-Lontoo on kasvanut kiinni Kingstoniin ja vuoden 1965 hallinnonuudistuksessa siitä tuli kaupunkipiiri, johon liitettiin myös ympäröiviä lähiöitä.
Katharine (Kentin herttuatar)

Katharine, Kentin herttuatar (Katharine Lucy Mary; s. 22. helmikuuta 1933) on Britannian kuninkaallisen perheen jäsen ja Kentin herttua Edwardin vaimo.
| Katharine |
| --- | --- |
 Kentin herttuatar
 
Syntynyt:  22. helmikuuta 1933 (ikä 91) Hovinghamin kartano, Yorkshire, Englanti
Puoliso:  Edward (vih. 1961)
Lapset:  3
Koko nimi:  Katharine Lucy Mary
Isä:  Sir William Worsley
Äiti:  Joyce Brunner
Nimikirjoitus:  
Worsley tapasi prinssi Edwardin, Kentin herttuaparin prinssi Georgen ja Marinan vanhimman pojan, Edwardin ollessaan Catterick Campissa. Kesäkuussa 1961 avioitui York Minsterissä, Prinsessa Anne oli yksi Katharinen morsiusneidoista.Yorkin arkkipiispa Michael Ramsey toimitti hääpalveluksen.
Pariskunnalla on kolme lasta:
George, s. 1962
Helen s. 1964
Nicholas s. 1970
Katharine teki abortin vuonna 1975 vihurirokon vuoksi ja synnytti kuolleena pojan Patrickin vuonna 1977;  Patrickin kuolleena syntyminen johti Katharinen vakavaan masennukseen, josta hän on puhunut julkisesti.
Herttuatar muutti Hongkongiin ja Saksaan, kun hänen miehensä palveli armeijassa.
Katharinen vaakuna
Khami

Khami.
Khami on rauniokaupunki eteläisessä Afrikassa nykyisen Zimbabwen länsiosassa. Se sijaitsee 22 kilometriä Bulawayon kaupungista. Khamin rauniot on Unescon maailmanperintökohde vuodesta 1986.
Khami on perustettu 1400-luvun puolessavälissä, kun suuri Zimbabwen valtakunta oli romahtamassa. Se toimi Torwan kuningaskunnan pääkaupunkina. Alueella on ollut asutusta kivikaudelta asti. Nykypäiviin säilyneet kivirakennelmat ovat rautakaudelta. Kivisten perustuksien päällä on ollut puupylväiden ja rappauksen muodostamia olkikattoisia majoja, joista useimmat ovat tuhoutuneet. Raunioissa on edelleen nähtävänä majojen alkuperäinen arkkitehtuuri sekä hienoja kivityöyksityiskohtia. Lasihelmet ja muut löydöt osoittavat, että kaupungista on käyty kauppaa Itä-Afrikkaan asti.
Koneenasentaja

Kuvassa työstökeskus
Koneenasentaja (engl. Mechanical Fitter, ruot. Maskinmontör) on kone- ja metallialan perustutkinnon tutkintonimike. Tutkinnon suorittaneet hallitsevat perusteet metalliteollisuuden alan yleisosaamisesta kuten koneistuksesta, asennuksesta, hitsauksesta ja levytöistä sekä automaatiotekniikasta. Opinnoissa perehdytään kone- ja metallialan perusteiden lisäksi mm. hydrauliikkaan, pneumatiikkaan, elektroniikkaan ja ohjaustekniikkaan.
Koneenasentajat toimivat monenlaisissa huolto- valmistustehtävissä sekä tuotantolaitosten asennus- ja kunnossapitotehtävissä kone- ja metalliteollisuudessa. Koneenasentajat huoltavat erilaisia mekaanisia ja automaattisia laitteita.
Aiheesta muualla

Kone- ja metallialan perustutkinto (Opintoluotsi)
Koneenasentajan ammatinkuvaus (Ammattinetti)